
RAPORT PRIVIND SITUAŢIA HIDROMETEOROLOGICĂ

ŞI A CALITAŢII MEDIULUI

în intervalul 27.08.2026, ora 08.00 – 28.08.2026, ora 08.00
I.
SITUAŢIA HIDROMETEOROLOGICĂ

1. Situaţia și prognoza hidrologică pe râurile interioare și Dunăre, din 28.08.2026, ora 08.00

RÂURI: 
I.N.H.G.A. a emis o ATENŢIONARE Hidrologică, cod galben, valabilă în intervalul 27.08.2026 ora 12:00 – 28.08.2026 ora 10:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice Mureş, Olt, Argeș, Ialomiţa, Buzău, Bistriţa (afluent al râului Siret), Trotuş şi râurile din Dobrogea, cu posibile depăşiri ale COTELOR DE ATENŢIE, astfel:
COD GALBEN

În intervalul 27.08.2026 ora 12:00 – 28.08.2026 ora 10:00 pe râurile din bazinele hidrografice: Mureş – bazin amonte S.H. Glodeni, Niraj (judeţele: Harghita, Mureş şi Bistriţa Nӑsӑud), Târnava Mare – bazin amonte S.H. Odorheiu Secuiesc şi afluenţii aferenţi sectorului aval S.H. Odorheiu Secuiesc (judeţele: Harghita, Mureş, Braşov, Sibiu şi Alba), Târnava Mică - bazin amonte S.H. Sărăţeni (judeţele: Harghita și Mureș), Olt – bazin amonte S.H. Micfalău și afluenții aferenți sectorului aval S.H. Micfalău – amonte confluenţă cu râul Lotru (județele: Harghita, Covasna, Braşov, Sibiu şi Vâlcea), Argeş – bazin superior şi afluenţi bazin mijlociu şi inferior (judeţele: Argeş, Dâmboviţa, Giurgiu, Ilfov şi Teleorman), Ialomiţa – bazin amonte S.H. Moroeni și afluenţii aferenţi sectorului aval S.H. Moroeni – amonte S.H. Siliştea Snagovului (judeţele: Dâmboviţa, Prahova şi Ilfov), Prahova – bazin superior și afluenți bazin mijlociu și inferior (judeţele: Prahova și Ialomiţa), Buzău – bazin amonte S.H. Nehoiu şi afluenţii aferenţi sectorului 
aval S.H Nehoiu – amonte S.H. Baniţa  (judeţele: Brașov, Covasna, Buzău şi Prahova), Bistriţa - bazin amonte S.H. Cârlibaba şi afluenții aferenți sectorului aval S.H. Cârlibaba – amonte S.H. Frunzeni (judeţele: Suceava, Neamţ și Harghita), Trotuş – bazin amonte S.H. Ghimeş Făget și afluenţii aferenţi sectorului aval S.H. Ghimeş Făget – amonte S.H. Târgu Ocna (judeţele: Harghita, Bacău şi Covasna) și râurile din Dobrogea (judeţele: Constanţa şi Tulcea). 

Atenționarea Hidrologică vizează în principal fenomenele de scurgeri importante pe versanți, torenți și pâraie, viituri rapide pe râurile mici cu posibile efecte de inundații locale, care se pot produce cu probabilitate şi intensitate mai mare pe unele râuri mici din judeţele: Argeș, Dâmboviţa, Prahova şi Harghita.   

Aceaste mesaje au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel: 

· - ALBA, ARGEŞ, BACĂU, BRAŞOV, BUZĂU, BISTRIŢA-NĂSĂUD, CONSTANŢA, COVASNA, DÂMBOVIŢA, GIURGIU, HARGHITA, IALOMIŢA, MUREŞ, NEAMŢ, PRAHOVA, SIBIU, SUCEAVA, TELEORMAN, TULCEA, VÂLCEA şi ILFOV – ATENŢIONARE Hidrologică, cod Galben

Debitele au fost în creștere ca urmare a precipitațiilor căzute în interval și propagării pe râurile din bazinele: Vișeu, Iza, Lăpuș, Someșul Mare, Ialomița, Buzău, Rm. Sărat, Putna, Trotuș, Bistrița, bazinele superioare și mijlocii ale Mureșului, Oltului, Argeșului și pe râurile din Dobrogea și numai prin propagare pe cursurile inferioare ale Mureșului și Siretului.

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) pe râurile din bazinul superior al Ialomiței și pe unii afluenți ai Argeșului superior  mai mici (sub 30%) pe râurile din bazinele hidrografice: Iza, Tur, Someș, Crasna, Barcău, Crișuri, Timiș, Bârzava, Moravița, Caraș, Nera, Cerna, Jiu, Trotuș, Bârlad, Moldova, Suceava, Prut, bazinul mijlociu și inferior al Mureșului, unii afluenți din bazinele Oltului, Argeșului și pe râurile din Dobrogea.

În interval s-au emis trei ATENȚIONĂRI HIDROLOGICE pentru fenomene imediate.

Este în vigoare ATENȚIONAREA HIDROLOGICĂ nr. 94 din 27.08.2026.

Nivelurile pe râuri la stațiile hidrometrice se situează sub COTELE DE ATENȚIE.

Debitele vor fi în general staționare, exceptând cursurile mijlocii și inferioare ale Someșului, Mureșului, Târnavelor, Argeșului, Ialomiței, Buzăului , Rm. Sărat, Putnei, Trotușului. Bistriței și cursul superior al Oltului unde vor fi în creștere prin propagare și râurile din bazinele: Vișeu, Iza , bazinele superioare ale Someșului, Mureșului, Târnavelor, Argeșului, Ialomiței, Buzăului, Rm. Sărat, Putnei, Trotușului, Bistriței, bazinul mijlociu al Oltului  și râurile din Dobrogea unde vor fi în scădere. 
Se menține în vigoare ATENȚIONAREA HIDROLOGICĂ nr. 94 din 27.08.2026, până la ora 10:00.

DUNARE:
Debitul la intrarea în țară (secțiunea Baziaș) a fost în creștere (1500 m3/s).

În aval de Porţile de Fier debitele au fost în creștere pe sectoarele Gruia - Zimnicea și Galați - Tulcea, precum și la Hârșova, staționare pe sectoarele Giurgiu - Oltenița și Vadu Oii - Brăila și în scădere la Călărași și Cernavodă.

Debitul la intrarea în țară (secțiunea Baziaș) va fi în creștere (1500 m3/s).

În aval de Porțile de Fier debitele vor fi în creștere pe sectorul Gruia – Oltenița și relativ staționare pe sectorul Călărași – Tulcea. 

2. Situaţia meteorologică în intervalul 27.08.2026, ora 08.00 – 28.08.2026, ora 08.00

A.N.M. a emis o ATENŢIONARE Meteorologică, cod galben: 

MESAJ 1

ATENŢIONARE Meteorologică, cod galben - valabilă în intervalul 27.08.2026, ora 10.00 – 28.08.2026, ora 01.00, vizând instabilitate atmosferică, averse torențiale însemnate cantitativ, în cea mai mare parte a Transilvaniei și Munteniei, sud-vestul Moldovei, Dobrogea, Carpații Meridionali și Orientali, conform căreia: În cea mai mare parte a Transilvaniei și Munteniei, în sud-vestul Moldovei, în Dobrogea și în Carpații Meridionali și Orientali, vor fi perioade cu instabilitate atmosferică ce se va manifesta prin averse torențiale însemnate cantitativ, descărcări electrice, intensificări ale vântului, izolat vijelii (rafale de 50...70 km/h) și grindină de mici și medii dimensiuni (1...4 cm). În intervale scurte de timp (1...3 ore) și prin acumulare cantitățile de apă vor fi de 20...25 l/mp și pe arii restrânse de peste 30...50 l/mp.

Notă: manifestări de instabilitate atmosferică vor fi pe arii restrânse și în restul teritoriului.

MESAJ 2

ATENŢIONARE Meteorologică, cod galben - valabilă în intervalul 28.08.2026, ora 08.00 – 28.08.2026, ora 20.00, vizând intensificări ale vântului, în Dobrogea, estul Munteniei și sud-estul Moldovei, conform căreia: Pe parcursul zilei de vineri (28 august), în Dobrogea, estul Munteniei și sud-estul Moldovei vor fi intensificări ale vântului cu viteze de 50...70 km/h. 

Aceaste mesaje meteorologice au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă: 

· - ALBA, ARGEŞ, BACĂU, BRAŞOV, BUZĂU, BISTRIŢA-NĂSĂUD, CONSTANŢA, COVASNA, DÂMBOVIŢA, GIURGIU, HARGHITA, MARAMUREŞ, MUREŞ, NEAMŢ, PRAHOVA, SIBIU, SUCEAVA, TELEORMAN, TULCEA, VÂLCEA, VRANCEA, ILFOV şi Municipiul Bucureşti – ATENŢIONARE Meteorologică, cod Galben – MESAJ 1

· - BRĂILA, BUZĂU, CĂLARAŞI, CONSTANŢA, IALOMIȚA, GALAȚI şi TULCEA – ATENŢIONARE Meteorologică, cod Galben – MESAJ 2

În ţara, Vremea a fost în general instabilă în zonele montane, în centrul, sudul și estul țării unde înnorările au fost temporar accentuate mai ales după-amiaza și în prima parte a nopții. Au fost averse însoțite de descărcări electrice în Carpații Orientali și Meridionali, în sudul și estul Transilvaniei, în Muntenia, Dobrogea și în Moldova. Din măsurătorile rețelei meteo și hidro și conform datelor radar, în intervale scurte de timp și prin acumulare cantitățile de apă au fost local de 15...25 l/mp și pe arii restrânse de peste 30 l/mp în Transilvania, Muntenia și sudul Dobrogei. Izolat au fost căderi de grindină din date sinoptice și hidro în județele Mureș, Harghita, Brașov și în Munții Bucegi, iar din surse externe și în județele Vâlcea, Argeș și Teleorman. În restul teritoriului cerul a fost variabil și doar pe alocuri au fost ploi slabe. Îndeosebi în vest și sud-vest vremea a fost călduroasă, cu discomfort termic în creștere, iar indicele temperatură-umezeală (ITU) a atins pragul critic de 80 de unități pe spații mici în vestul Olteniei și în sudul Banatului. Vântul a suflat slab și moderat, cu unele intensificări pe crestele montane, dar de scurtă durată și în timpul ploilor, cu viteze în general de 50...70 km/h, iar în județele Mureș (stația meteo Târgu Mureș), Harghita (stația meteo Bucin), Covasna (stația meteo Baraolt) și Olt (stațiile meteo Caracal și Craiova) au fost consemnate vijelii. Temperaturile maxime s-au încadrat între 17 grade la Piatra Neamț, Târgu Neamț și Radar Bârnova și 35 de grade la Jimbolia și Drobeta-Turnu Severin, iar la ora 6 temperatura aerului avea valori cuprinse între 7 grade la Miercurea Ciuc și Toplița și 23 de grade la Șiria. Din a doua parte a nopții izolat în depresiunile din estul Transilvaniei și în nord-vestul Munteniei a fost ceață.

Observație: au fost emise 50 mesaje pentru fenomene meteorologice periculoase imediate: 35 avertizări cod portocaliu și 15 atenționări cod galben .
La Bucureşti, valorile termice au scăzut ușor față de ziua precedentă. Cerul a fost temporar noros, iar seara și la începutul nopții au fost intensificări ale vântului cu viteze de 40...45 km/h, averse slabe (4 l/mp la stația meteo Filaret și în jur de 8 l/mp la Afumați și Băneasa) și descărcări electrice. Temperatura maximă a fost de 27 de grade la Afumați, 28 de grade la Băneasa și 29 de grade la Filaret, iar la ora 6 se înregistrau 16 grade.
3. Prognoza meteorologică în intervalul 28.08.2026, ora 08.00 – 29.08.2026, ora 08.00

În ţara, vremea va fi predominant frumoasă, însă în regiunile vestice va fi călduroasă, cu disconfort termic ridicat în Banat unde indicele temperatură-umezeală (ITU) va atinge pragul critic de 80 de unități. Cerul va fi variabil, cu înnorări și izolat averse slabe (cantități de apă de 2...6 l/mp) pe parcursul zilei în zona montană, în Oltenia, Dobrogea și posibil în Moldova și Muntenia. Vântul va sufla slab și moderat, cu intensificări în Dobrogea, estul Munteniei, sudul Moldovei și local în sudul Banatului unde vor fi viteze de 50...70 km/h, dar pe arii restrânse și cu viteze mai mici și în restul teritoriului. Temperaturile maxime vor fi cuprinse între 21 și 35 de grade, cu cele mai mari valori în

extremitatea de vest a țării, iar cele minime se vor încadra între 4 grade în depresiunile din estul Transilvaniei și 21 de grade în Dealurile de Vest. Izolat va fi ceață.
La Bucureşti, vremea va deveni frumoasă, iar valorile termice vor fi apropiate de mediile multianuale specifice acestei date.

Cerul va fi variabil, iar vântul va sufla moderat (viteze de 30...35 km/h). Temperatura maximă va fi de 27...28 de grade, iar cea minimă de 12...15 grade.
II.
CALITATEA APELOR

2.1. Pe fluviul Dunarea

Nu au fost semnalate evenimente deosebite.

2.2. Pe râurile interioare

Nu au fost semnalate evenimente deosebite.

2.3. Pe Marea Neagra

Nu au fost semnalate evenimente deosebite.

III.
CALITATEA MEDIULUI

3.1. În domeniul aerului

Agenţia Naţională pentru Protecţia Mediului informează că din rezultatele analizelor efectuate în cadrul Reţelei Naţionale de Monitorizare, s-au înregistrat depăşiri ale mediei zilnice de 50 µg/m3 pentru PM10 (pulberi în suspensie cu diametrul sub 10 microni), în data de 26.08.2026, la staţia cu indicativul CT-5. 

3.2. În domeniul solului şi vegetaţiei

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

3.3. În domeniul supravegherii radioactivităţii mediului

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

3.4. În municipiul Bucureşti

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

